《迈陂塘 辛酉初夏，将买骑北行，寄别禾中朋好》
清代·龚翔麟

甚匆匆、兰长笋老，残春暗里偷换。梦魂只道吴根近，万柳千亭遮遍。

寻不见。那一日、吹香嚼蕊晴湖面。江桥朱板。有多少堆蓑，鸭头燕尾，未解载情返。

纤离马，𩍐影鞭丝鞯汗。秣陵又别吟伴。东齐北蓟重重驿，无那签程更远。

逢花店。纵抛尽、囊钱难买乡园馔。小轮轻线。好待我红秋，藤桡划水，来泊韭溪岸。

作者简介：龚翔麟（1658—1733）清代藏书家、文学家。字天石，号蘅圃，又号稼村，晚号田居，浙江仁和（今杭州）人。康熙二十年中顺天乡试乙榜。由工部主事累迁御史，有直声，致仕归。工词，与朱彝尊等合称浙西六家，著有《田居诗稿》、《红藕庄词》。